དོན་ཡོད་ཞགས་པའི་ལྷ་ཁང་ནི།སྤྱི་ལོ་ལོར་བྲག་དཀར་སྔགས་རམས་པ་སྐུ་ཕྲེང་བདུན་པས་བསྐྱར་དུ་བཞེངས།ནང་རྟེན་གྱི་སྐོར་ལ།སྨན་འདམ་ལས་བཞེངས་པའི་དོན་ཡོད་ཞགས་པའི་སྐུ་འདྲ་མཐོ་ཚད་ལ་སྤྱི་ཁྲི་གསུམ་ཅན་དང་།རྒྱབ་ཡོལ་གྱི་པད་སྡོང་སྟེང་ལྟུང་བཤགས་ལྷ་སོ་ལྔའི་སྨན་སྐུ་ཆུང་བ་དང་།དེའི་རྒྱབ་རོལ་དུ་དོན་ཡོད་ཞགས་པའི་དཀྱིལ་འཁོར་གྱི་གྱན་ཐང་།རྒྱབ་ངོས་ཀྱི་ཀུན་དགའ་ར་བའི་ནང་དུ་ཀུན་རིག་དང་།གསང་བདགསེངྒེ་སྒྲ།མགོན་པོ་ཀླུ་སྒྲུབ།རྟ་མགྲིན།སྨན་བླ་བཅས་ཀྱི་སྨན་སྐུ་ཆུང་བ་དང་།བཀའ་འགྱུར་དང་རྗེ་ཡབ་སྲས་གསུམ་གྱི་གསུང་འབུམ།གཡས་གཡོན་དུ།འོད་དཔག་མེད་ཀྱི་ཞིང་བཀོད་དང་།མི་འཁྲུགས་པའི་ཞིང་བཀོད།སྨན་བླའི་ཞིང་བཀོད།སྒྲོལ་མའི་ཞིང་བཀོད་ཀྱི་གྱན་ཐང་སོགས་མང་དུ་བཞུགས།ས་འཛིན་འཇམ་དབྱངས་ཀུན་གཟིགས་ལྷ་ཁང་ནི།སྤྱི་ལོ་ལོར་གྲུབ་ཆེན་ཆོས་པ་རིན་པོ་ཆེ་བློ་བཟང་བསྟན་པའི་རྒྱལ་མཚན་གྱིས་གསར་དུ་བཞེངས་ལ།རིག་གསར་སྐབས་རྨང་ནས་འཇིག་ཟིན།སྤྱི་ལོ་ལོར་སྔགས་འཆང་བློ་བཟང་མཁྱེན་རབ་རྒྱུད་པའི་བློ་བཟང་བླ་ཡེཀྱིས་སྔོན་མའི་འཇམ་དབྱངས་ཀུན་གཟིགས་ལྷ་ཁང་གི་གནས་ཤུལ་བདག་གཉེར་བྱས་ཏེ།ལྷ་ཁང་གི་རྨང་བརྟིང་ནས་བསྐྱར་བཞེངས་མཛད་པ་དང་།རྗེས་སུ་དམ་པ་ཁོང་གི་བུ་སློབ་རྣམས་ཀྱིས་ཕུལ་བའི་དངོས་རྫས་ལ་བརྟེན་ནས་ལྷ་ཁང་བསྐྱར་བཞེངས་མཛད་པར་མ་ཟད།སྔགས་འཆང་བློ་བཟང་མཁྱེན་རབ་ལ་ཡོད་པའི་དམངས་སྒོར་བདུན་སྟོང་དང་།གསེར་ཤོག་བཟང་བོ་བརྒྱ་ཕྲག་ལྷགསྔོན་མའི་འཇམ་དབྱངས་ཀུན་གཟིགས་ཀྱི་སྐུ་ས་སོགས་ཁྲི་རྒན་རིན་པོ་ཆེ་ལ་ཕུལ།